WICE ลุ้นกำไรทำ All time high ครึ่งหลังปีนี้แนะซื้อเป้า 5.20 บาท
WICE ลุ้นกำไรทำ All time high ครึ่งหลังปีนี้แนะซื้อเป้า 5.20 บาท
5 ก.ย. 2560

บล.เมย์แบงก์ กิมเอ็ง ระบุในบทวิเคราะห์วันนี้(5 ก.ย.) ว่า บริษัท ไวส์ โลจิสติกส์ จำกัด (มหาชน) หรือ WICE ราคาหุ้นยังไม่ได้สะท้อนความเก่งของ WICE ที่กำไรสุทธิกำลังจะขึ้นไปทำ All time high ในครึ่งหลังปีนี้ผลักดันจาก ฤดูกาล และ Synergy จากการซื้อกิจการ SEL ที่ทำให้ WICE แกร่งขึ้นในทุกมิติ พร้อมไปด้วยสิ่งแวดล้อมของอุตสาหกรรมส่งออกยังดีต่อเนื่อง ทั้งตัวเลขส่งออก เศรษฐกิจคู่ค้าหลักฟื้นตัว สินค้าอิเล็กทรอนิกส์ลูกค้าหลักก็มีอุปสงค์หนาแน่น
ขณะที่โครงสร้างงบการเงินถือว่าดี ROE กำลังไต่กลับไปที่สูงก่อน IPO, บริษัทไม่มีหนี้, ไม่ลงทุนสินทรัพย์เยอะ (asset-lite), มาร์จิ้นสม่ำเสมอ 25% แนะนำ “ซื้อ” ราคาเหมาะสมปี 2561 ที่ 5.20 บาท/ หุ้น อิง P/E 25.0 เท่า บน EPS growth 33.4% CAGR 4 ปีข้างหน้า
เนื่องจาก (1) อุตสาหกรรมส่งออก/ นำเข้า กำลังเริ่มเข้าสู่ High season ช่วง 2H60 (2) การซื้อกิจการ SEL (ฐานอยู่สิงคโปร์) ก่อนหน้า ไม่ได้ฉุด WICE อย่างที่ตลาดกังวล แต่กลับดันกำไรสุทธิ ไตรมาส2/60 ให้ขยายตัวแรง +58% YoY และ เกิด Synergy จาก Economies of Scale ทันที จนทำให้อัตรากำไรจากการดำเนินงาน EBIT margin ทะลุ 10.4% สูงสุดนับแต่ IPO ไปเรียบร้อยแล้ว นอกจากนั้น (3) การพ้นช่วงลงทุนใหญ่ (Capex cycle) ไปแล้ว, ไม่มีหนี้สิน คาดช่วงปี 2560-63 กำไรสุทธิจะขยายตัวดี 36.1% CAGR (2560-63) ขณะที่ EBITDA คาดหนาแน่น 179-303 ล้านบาท/ ปี น่าจะส่งผ่านให้ ผถห. เป็น Dividend yield ได้เฉลี่ย 3.6%
คู่ค้าของประเทศไทย อย่างสหรัฐ และ จีน (สัดส่วนรายละ 11%) แสดงตัวเลขชี้นำเศรษฐกิจที่น่าพอใจมากเรื่อยๆ เช่น PMI ภาคการผลิต เหนือระดับ 50.0 อย่างเหนียวแน่น ขณะที่ตัวเลขส่งออกไทย เดือน ก.ค. ล่าสุดของ ธปท. รายงานออกมาสดใส 8.0% YoY เด่นในสินค้าชิ้นส่วนอิเล็กทรอนิกส์ลูกค้าหลักของ WICE (สัดส่วน 43% ของรายได้รวม) เราจึงมองว่าทิศทางนี้ถือว่าสดใสมากสำหรับ Freight Forwarder อย่าง WICE
โดยใช้ P/E เป้าหมาย 25 เท่า ในการคำนวณราคาเหมาะสมปี 2561 เนื่องจาก เป็นค่าเฉลี่ยของผู้เล่น Logistic ในประเทศ (WHA, JWD) อีกทั้งยังมีส่วนลด -21% จากค่า P/E ในอดีต 3 ปี และยังสะท้อนเป็น PEG เหมาะสม 0.74x บน EPG growth 33.4% CAGR (2560-63) ได้ราคาเหมาะสม 5.20 บาท/ หุ้น เรามองว่า WICE มีความโดดเด่นที่ไม่ซับซ้อน ความเสี่ยงทางการเงินต่ำ และเทรดบน P/E สมเหตุสมผล